|  |  |  |  |
| --- | --- | --- | --- |
| Projekt száma | Felelős vezető | időtartam  | célok |
| 005UJS-4/2021KEGA: „Adaptácia a štandardizácia diagnostického nástroja DIFER na zisťovanieaktuálnej vývinovej úrovne 4-8 ročných detí” | prof. Dr. Krisztián Józsa, PhD.  | 2021 -2023 | Zámerom projektu je rozšíriť paletu ponúk diagnostických stratégií detí v predprimárnom vzdelávaní a žiakov primárneho vzdelávania, a to adaptáciou a zároveň ajštandardizáciou výskumného nástroja DIFER, ktorý slúži na zisťovanie aktuálnej vývinovej úrovne 4-8 ročných detí/žiakov. V praxi je zaužívaný na území Maďarska už niekoľko rokov, výskumným sledovaním a potvrdením jeho efektivity. Táto adaptácia je cielene plánovaná pre materské školy a pre 1. stupeň základných škôl s vyučovacím jazykom maďarským na Slovensku. Nami ponúknutý diagnostický nástroj môžu v budúcnosti využiť učitelia uvedených cieľových skupín počas výchovno-vzdelávacieho procesu. Tento štandardizovaný nástroj na posudzovanie osobnostného rozvoja dieťaťa môže byť využívaný aj pri overení (monitorovaní) individuálneho vzdelávania detí v povinnom predprimárnom vzdelávaní. Ďalším zámerom projektu je porovnanie výsledkov výskumu získaných na území Slovenskej republiky s výsledkami získaných v Maďarsku. Výskumná metóda komparácie nám umožní zistiť možné rozdiely v jednotlivých diagnostikovaných oblastiach a taktiež realizovať potrebné zmeny pri štandardizovaní a adaptácii tohto nástroja pre deti a žiakov navštevujúce materské azákladné školy s vyučovacím jazykom maďarským v SR. Zároveň ponúkneme študentom (budúcim učiteľom), učiteľom materských škôl a učiteľom 1. stupňa základných škôl vzdelávacie programy, v rámci ktorých budú mať možnosť sa pripraviť na profesijné využitie výskumného nástroja DIFER, plánovať a realizovať výchovno-vzdelávací proces vychádzajúc zo získaných výsledkov s prihliadnutím na aktuálnu vývinovú úroveň detí/žiakov v súlade so sledovaním plnenia výkonových štandardov aktuálneho štátneho vzdelávania pre predprimárne a primárne vzdelávanie. Získané vedeckévýskumné výsledky plánujeme zverejniť v domácich a zahraničných vedeckých časopisoch. Komplexnýprehľad realizovania, priebeh a výsledky výskumu plánujeme zhrnúť v knižnej |
| SK01-KA201-078250K201„Mentor Training” | Horváth Kinga dr. habil. PaedDr. PhD. | 2020-2023 | Zameranie na kvalitu vzdelávania a s ňou súvisiace kompetencie učiteľov a ich vzdelávanie je dôležitou a často diskutovanou témou nielen v stredoeurópskom regióne, ale v mnohých krajinách sveta. Jedným z jej aspektov je praktická príprava budúcich učiteľov a uvedenie začínajúcich učiteľov do ich profesie, ktoré vo veľkej miere závisí od kvality ich vedúceho učiteľa, t. j. mentora. Ako ukazujú praktické skúsenosti, hoci je pozícia mentora učiteľa v mnohých krajinách legislatívne uznaná, mentorujúci učitelia vo väčšine prípadov nie sú na túto pozíciu pripravení. Z krajín, z ktorých sú do projektu zapojené rôzne inštitúcie, len v Maďarsku podporujú mentorov v rámci ich celoživotného profesijného rozvoja.  |
| NFP312010Z205 | Horváth Kinga dr. habil. PaedDr. PhD. | 2/2020 - 7/2022 | Projekt predložený Univerzitou J. Selyeho v Komárne sa zameriava na skvalitnenie prípravy budúcich pedagogických a odborných pracovníkov a zlepšenie prepojenia vysokoškolského vzdelávania s potrebami praxe. Na dosiahnutie tohto cieľa sú v projekte realizované aktivity zamerané na rozšírenie rozsahu pedagogickej praxe študentov, budúcich pedagogických a odborných pracovníkov škôl a školských zariadení, v cvičných školách, ako aj na rozšírenie siete cvičných škôl. Projekt zároveň zavádza realizáciu stáží študentov v školách a školských zariadeniach, čo je ďalším nástrojom na lepšiu prípravu absolventov pre potreby praxe. V rámci projektu budú tiež vytvorené študijné materiály pre pedagógov, cvičných učiteľov a študentov, ktoré budú využité aj v rámci dvoch novovytváraných vzdelávacích programov - pre vzdelávanie VŠ pedagógov a pre vzdelávanie cvičných učiteľov, ktoré v súčasnosti absentuje. Projektu sa zúčastní 500 študentov denného štúdia a 80 cvičných učiteľov, sieť cvičných škôl bude rozšírená o 5 nových škôl na celkom 40. Projekt je priamou reakciou na potreby študentov, s cieľom lepšie ich pripraviť na výkon práce pedagógov a odborných pracovníkov, ale aj na požiadavky škôl, z ktorých mnohé sú neplnoorganizované málotriedne školy v málo rozvinutých regiónoch Slovenska, pričom významnú ich žiakov tvoria žiaci sociálne či inak znevýhodnení. Vzhľadom na uvedené naším zámerom je v dlhodobom meradle významne prispieť k zvýšeniu úrovne vzdelávania v materských školách, školských zariadeniach, ako aj na základných a stredných školách v najmenej rozvinutých regiónoch Slovenska.  |
| 2020-1-HU01-KA203-078844 | Mgr. Tóth-Bakos Anita,PhD. | 2020-09-01 - 2022-08-31 | Cieľom projektu je vytvoriť a rozvíjať pedagogické, metodické a didaktické materiály (mimoškolské aktivity, nástroje na predbežné hodnotenie, aktivity v triede) pre výučbu psychológie na stredných školách a pre vysokoškolské štúdium budúcich učiteľov. Hlavným intelektuálnym produktom projektu sú pedagogické materiály na výučbu predmetu psychológia metódou obrátenej triedy (30 kurzov), k dispozícii v siedmich jazykoch. Projekt je zameraný aj na skúmanie implementácie vyučovacích techník a "obrátených metód" do vyučovacej praxe a na prekonávanie ťažkostí pri ich uplatňovaní. Jedným z partnerov projektu je Národné pedagogické lýceum Mihai Eminescu (Rumunsko), stredoškolská vzdelávacia inštitúcia. Vzhľadom na špecifiká rumunského vzdelávacieho systému ponúkajú vzdelávací program, ktorého absolventi získavajú titul pedagóg predprimárneho vzdelávania. V Rumunsku je psychológia súčasťou učebných osnov stredných škôl, takže stredné školy môžu využívať aj učebné materiály preložené do rumunčiny. Ich hlavnou úlohou v projekte je osvojiť si a otestovať vyučovacie metódy vyvinuté v spolupráci s inštitúciami vyššieho vzdelávania a prispôsobiť ich rumunským požiadavkám. Partnerstvo tvorí šesť ďalších univerzít s fakultami pripravujúcimi učiteľov. Hlavným intelektuálnym produktom projektu je pedagogický materiál dostupný v siedmich jazykoch na výučbu celého kurzu psychológie metódou obrátenej triedy (FC) (materiál pre 30 kurzov). Všetky pedagogické materiály pozostávajú z inštruktážnych videí, plánov mimoškolskej práce (online aktivity), rozvojových úloh a aktivít a nástrojov na hodnotenie. Vypracuje sa aj dotazník na zber údajov o využívaní metód FC v spoločenskovednom vzdelávaní. Výsledky prieskumu ukážu, ktoré metódy a zdroje používajú učitelia a školitelia v šiestich partnerských krajinách. Výsledky sa môžu použiť ako zdroj pri tvorbe pedagogických materiálov. Okrem toho zverejnenie výsledkov bude inšpirovať učiteľov a tvorcov politík k používaniu reverzných metód do pedagogickej praxe. Vysokoškolskí a stredoškolskí učitelia budú mať k dispozícii všetky potrebné materiály na výučbu psychológie pomocou obrátených metodík výučby. Očakáva sa, že výsledky projektu uľahčia využívanie postupov FC vo vyučovaní psychológie. Štúdie naznačujú, že prechod z tradičných metód na obrátenú triedu zlepšuje výsledky a spokojnosť študentov. postupy FC zvyšujú motiváciu, sebadôveru a zapojenie študentov do učenia. Vzhľadom na vedecké dôkazy náš projekt prispieva k zlepšeniu kvality vzdelávania vo všeobecnosti a digitálnej gramotnosti a kompetencií učiteľov a študentov. |
| KNM 22-110-01741„Dvojdňový denný tábor speváckeho zboru Cantus Iuventus“  | Mgr. Orsovics Yvette, PhD. | 2022 máj - december | Hlavným cieľom projektu je príprava a realizácia denného tábora akademického ženského speváckeho zboru Cantus Iuventus v Komárne. Cieľom tábora je obnovenie repertoáru a nácvik nových zborových skladieb od domácich a medzinárodných autorov. Tábor by slúžil zároveň nielen ako príprava zboru na koncerty a vystúpenia v roku 2022, ale aj na budovanie pozitívneho vzťahu študentov k hudbe a umeniu en bloc. Sústredenie by bolo stimulom pre ďalšie zvyšovanie umeleckej úrovne speváckeho zboru, ktorého členmi sú študenti Pedagogickej fakulty UJS – teda budúci pedagógovia z celého Slovenska. Zámerom projektu je v prvom rade naučiť študentov a mladú generáciu rozlišovať skutočné hodnoty v oblasti zborovej tvorby a zborovej kultúry. Ďalším cieľom je budovanie pozitívneho vzťahu k práci v kolektíve a postupné nadobúdanie skúseností v oblasti zborového spevu, osožné aj pre budúcu pedagogickú profesiu.  |
| KNM 22-230-01040„Umenie – Edukácia – Terapia” | doc. Dr. univ. Agáta Csehiová, PhD. | 01.05.2022 – 31.12.2022 | Cieľom projektu je reflektovať na výzvy výchovno-vzdelávacej činnosti 21. storočia v oblasti komplexného rozvíjania osobnosti detí a mládeže prostredníctvom umenia, umeleckej výchovy, výchovy umením a s využitím ich širokospektrálnych pozitívnych účinkov. Obsah monografie z teoretického aj empirického hľadiska sa dá plne využiť aj v priamej pedagogickej praxi, prioritne však na vysokoškolskej úrovni, v príprave budúcich pedagógov, učiteľov, vychovávateľov národnostného školstva, resp. škôl a školských zariadení s vyučovacím jazykom maďarským. |
| KNM 22-110-01742 „Univerzitný totem” | Nagyová Csilla ArtD. |  | Výstupom 13-dňovej tvorivej dielne na pôde Univerzity J. Selyeho bude keramický objekt vo forme „totemových“ stĺpov, zostavených z keramických foriem, ktoré študenti individuálne vytvoria podľa vlastných predstáv. Následne sa objekty vystavia v budove UJS. Cieľom výtvarnej tvorivej dielne je zmysluplné strávenie voľného času študentov Katedry predškolskej a elementárnej pedagogiky. Tento zámer má posilniť aj jednodňový improvizačný workshop organizácie Dielňa Vekker. |
| APVV-18-0484 | PaedDr. Alexandra Nagyová, PhD. spolu s UKF | 2019-2022 | „Lesná pedagogika a výchova k trvaloudržateľnému rozvoju v predprimárnej a primárnej edukácii“ (LESPED)Cieľom projektu je navrhnúť, realizovať a overiť model metodiky lesnej pedagogiky v primárnom a predprimárnom vzdelávaní, nájsť jej miesto a uplatnenie v školskom aj mimoškolskom kontexte. Tým podporovať záujem o vzdelávanie detí predškolského veku a žiakov mladšieho školského veku o lesy, prírodu a životné prostredie. Súčasne rozvíjať prírodovednú gramotnosť prostredníctvom aktivizujúcich metód využívaných lesnými pedagógmi v prírodných podmienkach. |